PROJEKTS

2013.gada Rīkojums Nr.

Rīgā (prot. Nr. .§)

**Par Vecbebru Profesionālās vidusskolas reorganizāciju**

1. Saskaņā ar Profesionālās izglītības likuma 14.panta pirmo daļu un Valsts pārvaldes iekārtas likuma 15.panta trešās daļas 1.punktu ar 2013.gada 1.septembri reorganizēt Izglītības un zinātnes ministrijas padotībā esošo valsts izglītības iestādi – Vecbebru Profesionālo vidusskolu (turpmāk – profesionālā vidusskola) – un nodot to atvasinātai publiskai personai – Kokneses novada pašvaldībai (turpmāk – pašvaldība).

2. Noteikt, ka pašvaldība ir profesionālās vidusskolas funkciju, tiesību, saistību, prasību, bilancē esošās mantas, lietvedības un arhīva pārņēmēja.

3. Izglītības un zinātnes ministrijai līdz 2013.gada 1.augustam izveidot profesionālās vidusskolas reorganizācijas komisiju, iekļaujot tajā Izglītības un zinātnes ministrijas, pašvaldības un profesionālās vidusskolas pārstāvjus. Reorganizācijas komisijai:

3.1. līdz 2013.gada 1.septembrim veikt profesionālās vidusskolas materiālo un finanšu līdzekļu inventarizāciju, noteikt mantas vērtību un saistību apjomu, kā arī nodrošināt profesionālās vidusskolas bilancē esošāsmantas, saistību, lietvedības un arhīva nodošanu pašvaldībai;

3.2. līdz 2013.gada 1.oktobrim sastādīt profesionālās vidusskolas slēguma bilanci.

4. Izglītības un zinātnes ministrijai:

4.1. slēgt līgumu ar pašvaldību par profesionālās izglītības programmu īstenošanas izmaksu segšanu 2013.gada septembra – decembra mēnešos no valsts budžeta līdzekļiem – profesionālajai vidusskolai 2013.gadam apstiprinātās valsts budžeta dotācijas no vispārējiem ieņēmumiem;

4.2. sākot ar 2014.gadu un turpmākajos gados piešķirt valsts budžeta mērķdotāciju pedagogu darba samaksai un valsts sociālās apdrošināšanas obligātajām iemaksām profesionālās vidusskolas akreditētās profesionālās izglītības programmās saskaņā ar normatīvajiem aktiem, kas nosaka valsts budžeta mērķdotācijas pedagogu darba samaksai aprēķinu un sadali pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas;

4.3. no 2014.gada 1.janvāra līdz 2015.gada 31.decembrim nodrošināt profesionālās vidusskolas profesionālās izglītības programmu īstenošanas izmaksu (izņemot pedagogu darba samaksu un valsts sociālās apdrošināšanas obligātās iemaksas) segšanu no valsts budžeta līdzekļiem saskaņā ar normatīvajiem aktiem, kas nosaka profesionālās izglītības programmu īstenošanas izmaksu minimumu uz vienu izglītojamo, ievērojot Izglītības un zinātnes ministrijai attiecīgajam gadam profesionālās izglītības programmu īstenošanai apstiprinātās valsts budžeta dotācijas no vispārējiem ieņēmumiem apmēru.

5. Saskaņā ar Publiskas personas mantas atsavināšanas likuma 43.pantu atļaut Izglītības un zinātnes ministrijai nodot bez atlīdzības pašvaldības īpašumā šādus valsts nekustamo īpašumu objektus, kas ierakstīti zemesgrāmatās uz valsts vārda Izglītības un zinātnes ministrijas personā:

5.1. daļu no valsts nekustamā īpašuma„Valsts Vecbebru lauksaimniecības tehnikums” (nekustamā īpašuma kadastra Nr.3246 006 0110) – 9 zemes vienības 40,791 ha kopplatībā (zemes vienību kadastra apzīmējumi 3246 005 0043, 3246 005 0044, 3246 006 0106, 3246 006 0107, 3246 006 0108, 3246 006 0109, 3246 006 0110, 3246 006 0111 un 3246 006 0121) un 28 būves (būvju kadastra apzīmējumi 3246 006 0106 001, 3246 006 0107 002, 3246 006 0107 003, 3246 006 0107 004, 3246 006 0107 005, 3246 006 0109 001, 3246 006 0109 003, 3246 006 0110 001, 3246 006 0110 002, 3246 006 0110 003, 3246 006 0110 004, 3246 006 0110 005, 3246 006 0110 006, 3246 006 0110 010, 3246 006 0110 011, 3246 006 0110 012, 3246 006 0110 014, 3246 006 0110 015, 3246 006 0110 016, 3246 006 0111 001, 3246 006 0111 002, 3246 006 0111 003, 3246 006 0111 004, 3246 006 0111 005, 3246 006 0111 006, 3246 006 0121 001, 3246 006 0121 002 un 3246 006 0121 003) – „Valsts Vecbebru LT”, Bebru pagastā, Kokneses novadā;

5.2. valsts nekustamo īpašumu„Pilslejas 2” (nekustamā īpašuma kadastra Nr.3246 506 0006) – būvi (būves kadastra apzīmējums 3246 006 0015 001) – Bebru pagastā, Kokneses novadā;

5.3. valsts nekustamo īpašumu „Volšēni – Virši” (nekustamā īpašuma kadastra Nr.3246 005 0008) – zemes vienību 4,17 ha platībā (zemes vienības kadastra apzīmējums 3246 005 0008) un būvi (būves kadastra apzīmējums 3246 005 0008 001) – Bebru pagastā, Kokneses novadā.

6. Pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 5.punktā minētos nekustamos īpašumus:

6.1. izmantot, lai gādātu par iedzīvotāju izglītību, organizētu iedzīvotājiem komunālos pakalpojumus, kā arī lai sekmētu saimniecisko darbību attiecīgajā administratīvajā teritorijā, rūpētos par bezdarba samazināšanu;

6.2. bez atlīdzības nodot valstij, ja tie vairs netiek izmantoti šā rīkojuma 6.1.apakšpunktā minēto funkciju nodrošināšanai.

7. Izglītības un zinātnes ministrijai veikt nepieciešamās darbības, lai nodalītu atsevišķā nekustamajā īpašumā zemes vienību (zemes vienības kadastra apzīmējums 3246 003 0038) (bez adreses) 37,1739 ha platībā un zemes vienību (zemes vienības kadastra apzīmējums 3246 006 0120) (bez adreses) 12,6280 ha platībā.

8. Šā rīkojuma 7.punktā minētās darbības veikt par pašvaldības līdzekļiem.

9. Ar reorganizāciju saistītos izdevumus segt no Izglītības un zinātnes ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” 2013.gadam profesionālajai vidusskolai apstiprinātajiem valsts budžeta līdzekļiem.

Ministru prezidents V.Dombrovskis

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

 Valsts sekretāra vietniece –

 Nodrošinājuma un finanšu

 departamenta direktore,

 valsts sekretāra pienākumu izpildītāja S.Batare

13.06.2013. 10:30

750

Dz.Gorbunova, 67047855

dzintra.gorbunova@izm.gov.lv